In Christi nomine, notum sit presentibus et futuris presentem paginam inspecturis, quod ego Aldefonsus, Dei gratia rex Legionis et Gallecię, do in perpetuam elemosinam abbati et domui Cistercii, in manu doroni Arnaldi, abbatis ejusdem loci, trecentos marabotinos in salinis meis de Villa Sasila, ut illos ibi habebat de cetero, et percipiat ad festum Pasche omnes simul perpetuo annuatim, antequam recipiam ego meos. Et volo atque precipio ut dicti trecenti marabotini dentur ad predictum terminum, singulis annis, certo nuntio abbatis vel domus Cistercii, vel cui idem abbas seu eadem domus jusserit illos dari. Si quis tam de meo genere quam de aliquo alio contra istam donationem et assignationem venire presumpserit, iram Dei habeat et regiam indignationem incurrat, necnon in pena mille marabotinos regie voci persolvat, carta semper in suo robore permanenta. Facta carta apud Villam Francam in kalendas maii, Cristi anno M°CC°XL°VIIII°. Et ego rex Aldefonsus, regnans in Legione et Gallecia, hanc supradictam donationem meam et assignationem corroboro manu propria et confirmo. Presentes fuerunt dominus Petrus Munioz, Compostellane sedis archiepiscopus, dominus Rodericus Gonsaluez, dominus Lupus Petri de Vallebona, Rodericus Ordonii, maior domus regis, dominus Rodericus Petri de Villalobos, dominus Iohannes Ferrandes, dominus Pelaiez Caissah.